text: Årets første krydstogtskib er kommet til Fredericia
  10 maj 2018 kl. 09.46
  750 krydstogtgæster ankom Kristi Himmelfartsdag til Fredericia.
  - Vi er begejstrede, og vi er helt klar på en ny sæson, siger Line Tange, cruise manager, Fredericia Havn, i dagens anledning af, at 750 krydstogtgæster torsdag morgen lagde til kaj ved byens havn.
  Skibet MS Braemar er det første anløb af i alt syv krydstogtskibe med hundredvis af gæster, som vil lægge til kaj i Fredericia I løbet af i år.
  Line Tange, cruise manager, Fredericia Havn: "Vi er begejstrede, og vi er helt klar på en ny sæson."
  Sådan et pifter stemningen gevaldigt op på sådan en Kristi Himmelfartsdag i den gamle fæstningsby. Butikkerne er åbne, selv om det er helligdag, der er veteranbiler, hestevognskørsel, kolonihavestemning og rundvisninger. Der er fest inden for voldene.
  Næste år bliver det vildere. Der er planlagt anløb af tyve krydstogtskibe til Fredericia.
  - Det forløber som det skal. Det er rigtig fint, siger Line Tange. Hør hende i klippet øverst i artiklen. 
  Dagen før anløb samme krydstogtskib Aabenraa i strålende solsskin. Også der var der liv og glade dage på havnen og i byen med blandt andet musik, byvandringer og guidede museumsrundvisninger.
  
  